CELEX: 22008D0103
Language: bg
Date: 2008-09-26 00:00:00
Title: Решение на Съвместния комитет на ЕИП № 103/2008 от 26 септември 2008 година за изменение на приложение VI (Социална сигурност) към Споразумението за ЕИП

20.11.2008   
            
            
               BG
            
            
               Официален вестник на Европейския съюз
            
            
               L 309/29
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 103/2008
   от 26 септември 2008 година
   за изменение на приложение VI (Социална сигурност) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „споразумението“, и по-специално член 98 от него,
   като има предвид, че:
   
               (1)
            
            
               Приложение VI към Споразумението бе изменено с Решение на Съвместния комитет на ЕИП № 159/2007 от 7 декември 2007 г. (1)
               
            
         
               (2)
            
            
               Решение № 207 на Административната комисия на Европейските общности по социално осигуряване на работниците мигранти от 7 април 2006 г. относно тълкуването на член 76 и член 79, параграф 3 от Регламент (ЕИО) № 1408/71 и член 10, параграф 1 от Регламент (ЕИО) № 574/72 по отношение на припокриването на семейни обезщетения и надбавки (2) следва да бъде включено в споразумението,
            
         РЕШИ:
   Член 1
   След точка 3.81 (Решение № 205) от приложение VI към споразумението се добавя следната точка:
   
               „3.82.
            
            
               
                  32006 D 0442: Решение № 207 на Административната комисия на Европейските общности по социално осигуряване на работниците мигранти от 7 април 2006 г. относно тълкуването на член 76 и член 79, параграф 3 от Регламент (ЕИО) № 1408/71 и член 10, параграф 1 от Регламент (ЕИО) № 574/72 по отношение на припокриването на семейни обезщетения и надбавки (ОВ L 175, 29.6.2006 г., стр. 83).“
            
         Член 2
   Текстовете на Решение № 207 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 27 септември 2008 г., при условие че всички нотификации, предвидени в член 103, параграф 1 от споразумението, са внесени в Съвместния комитет на ЕИП (3).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 26 септември 2008 година.
      
         
            За Съвместния комитет на ЕИП
         
         
            Председател
         
         Н.C. принц Nikolaus von LIECHTENSTEIN
         
      
   
   
      (1)  ОВ L 124, 8.5.2008 г., стр. 24.
   
      (2)  ОВ L 175, 29.6.2006 г., стр. 83.
   
      (3)  Без отбелязани конституционни изисквания.